Сабийхэм я лэгъупыкъу
«Сабийхэм я лэгъупыкъу» фIэщыгъэм щIэт социальнэ проектым ипкъ иткIэ, Шэджэм районым щызэхэт «НыбжьыщIэ гвардие» зэгухьэныгъэм хэтхэр щыIащ сабий гематологиемрэ онкологиемкIэ центрым.
А псапащIэ Iуэхум и къалэн нэхъыщхьэу щытащ лышх узыфэр зыпкърыт цIыкIухэм я Iуэхур гугъапIэншэу зэрыщымытыр къагурыгъэIуэныр. Къапщтэмэ, мы центрым къегъэбыдылIауэ щыта сабийхэм я процент 60-р иужьрей илъэси 5-м къриубыдэу ягъэхъужащ.
НыбжьыщIэхэр цIыкIухэм яхуэупсащ зэрыджэгу хьэпшыпхэмкIэ. Апхуэдэу зэгъусэу блын газет ягъэхьэзыращ, «Сабийхэм я лэгъупыкъу» проектым и мыхьэнэм теухуа тхыгъэрэ къызытекIухьа цIыкIухэм хуагъэхьэзыра хъуэхъухэмрэ иту.
Шэрэдж Дисэ.
